paragraph_text: Savezni istražni ured, poznatiji po kratici FBI (od engl. Federal Bureau of Investigation) savezna je kriminalističko-istražna i obavještajna agencija Ministarstva pravosuđa Sjedinjenih Američkih Država. FBI trenutno ima istražnu nadležnost nad kršenjem više od 200 kategorija saveznih zakona i ima jurisdikciju za kazneno gonjenje prekršitelja zakona na području cijele države. Zapošljava 35&nbsp;104 ljudi.